CELEX: 62016TA0540
Language: hr
Date: 2018-12-14 00:00:00
Title: Predmet T-540/16: Presuda Općeg suda od 14. prosinca 2018. – FZ i dr. protiv Komisije („Javna služba — Dužnosnici — Reforma Pravilnika — Uredba (EU, Euratom) br. 1023/2013 — Vrste radnih mjesta — Prijelazna pravila o razvrstavanju u vrste radnih mjesta — Članak 30. priloga XIII. Pravilniku — Administratori u prijelaznom razdoblju (AD 13) — Administratori (AD 12) — Promaknuće na temelju članka 45. Pravilnika dopušteno samo u okviru karijernih tokova koji odgovaraju vrsti radnog mjesta na kojem je zaposlen — Pristup vrsti radnog mjesta „načelnik odjela ili jednakovrijedno mjesto” ili „savjetnik ili jednakovrijedno mjesto” isključivo sukladno postupku iz članka 4. i članka 29. stavka 1. Pravilnika — Pojam akta koji negativno utječe — Potvrđujući akt — Litispendencija — Poštovanje zahtjeva u vezi s predsudskim postupkom — Dopuštenost”)

11.3.2019   
            
            
               HR
            
            
               Službeni list Europske unije
            
            
               C 93/45
            
         
      Presuda Općeg suda od 14. prosinca 2018. – FZ i dr. protiv Komisije
      (Predmet T-540/16) (1)
      
      ((„Javna služba - Dužnosnici - Reforma Pravilnika - Uredba (EU, Euratom) br. 1023/2013 - Vrste radnih mjesta - Prijelazna pravila o razvrstavanju u vrste radnih mjesta - Članak 30. priloga XIII. Pravilniku - Administratori u prijelaznom razdoblju (AD 13) - Administratori (AD 12) - Promaknuće na temelju članka 45. Pravilnika dopušteno samo u okviru karijernih tokova koji odgovaraju vrsti radnog mjesta na kojem je zaposlen - Pristup vrsti radnog mjesta „načelnik odjela ili jednakovrijedno mjesto” ili „savjetnik ili jednakovrijedno mjesto” isključivo sukladno postupku iz članka 4. i članka 29. stavka 1. Pravilnika - Pojam akta koji negativno utječe - Potvrđujući akt - Litispendencija - Poštovanje zahtjeva u vezi s predsudskim postupkom - Dopuštenost”))
      (2019/C 93/55)
      Jezik postupka: francuski
      
         Stranke
      
      
         Tužitelj: FZ i osam drugih tužitelja čija se imena nalaze u prilogu presudi (zastupnici: T. Bontinck i A. Guillerme, odvjetnici)
      
         Tuženik: Europska komisija (zastupnici: u početku J. Currall i G. Gattinara, zatim G. Gattinara i C. Berardis-Kayser te naposljetku G. Gattinara i L. Radu Bouyon, agenti)
      
         Intervenijenti u potporu tuženiku: Europski parlament (zastupnici: u početku N. Chemaï i M. Dean, zatim L. Deneys, J. Steele i J. Van Pottelberge, agenti); i Vijeće Europske unije (zastupnici: u početku M. Bauer i M. Veiga, zatim M. Bauer i R. Meyer, agenti)
      
         Predmet
      
      Zahtjev temeljem članka 270. UFEU-a kojim se traži poništenje Komisijinih odluka kojima je tijelo za imenovanje te institucije tužitelje razvrstalo u vrste radnih mjesta „administratora u prijelaznom razdoblju” ili „administratora”, što je s učinkom od 1. siječnja 2014. imalo za posljedicu gubitak njihovih uvjeta za promaknuće u viši razred.
      
         Izreka
      
      
                  1.
               
               
                  U dijelu u kojem su je podnijeli FZ i osam dužnosnika Europske komisije, izuzev GL-a, čija se imena nalaze u prilogu, tužba se odbacuje kao nedopuštena.
               
            
                  2.
               
               
                  U dijelu u kojem ju je podnio GL, tužba se odbacuje kao nedopuštena i odbija kao u svakom slučaju neosnovana.
               
            
                  3.
               
               
                  Komisija će snositi vlastite troškove i nalaže joj se snošenje polovine troškova dužnosnika čija se imena nalaze u prilogu.
               
            
                  4.
               
               
                  FZ i drugi dužnosnici čija se imena nalaze u prilogu snosit će polovinu vlastitih troškova.
               
            
                  5.
               
               
                  Europski parlament i Vijeće Europske unije snosit će vlastite troškove.
               
            
         (1)  SL C 96, 23. 3. 2015. (predmet prvotno upisan pred Službeničkim sudom Europske unije pod brojem F-18/15 i prenesen Općem sudu Europske unije 1. 9. 2016.).